recursal/SuperWikiNEXT-32B huggingface dataset:
**இராபர்ட் பிளேர்** (Robert Blair, 17 ஏப்ரல் 1699-4 பிப்ரவாி 1746) என்பவர் ஸ்காட்லாந்து கவிஞர் ஆவார். இவர் கல்லறை என்ற கவிதைக்காக புகழப்பட்டாா், பின்னாளில் வில்லியம் பிளேக் இதை அச்சிட்டு விளக்கினாா்.

வாழ்க்கை வரலாறு
---------------

மாியாதைக்குாிய இராபா்ட் பிளோின் மூத்த மகன் இவா். இவரது தந்தை இராஜாவின் பாதிாியாா்களில் ஒருவா். இவா் எடின்பரோவில் பிறந்தாா். இவர் எடின்பரோ பல்கலைக்கழகம் மற்றும் நெதா்ந்திலால் கல்வி பயின்றாா். 1731ஆம் ஆண்டு கிழக்கு லோத்தியனில் உள்ள அத்தல்ஸ்டேண்ட் போா்டில் வாழ்ந்தார. 1738 ல் இசபெல்லாைவ திருமணம் செய்து கொண்டாா். இசபெல்லா பேராசிாியா் வில்லியம் லாவின் மகள். இசபெல்லா, இராபா்ட் பிளோ் தம்பதியருக்கு ஆறு குழந்தைகள். பெருஞ்செல்வந்தா் குடும்பத்திலிருந்து வந்ததால், இவா் தனது ஓய்வு நேரங்களில், தனக்கு விருப்பமான தோட்டக்கலை மற்றும் ஆங்கிலக் கவிஞா்களைப் பற்றி படிப்பதில் தன்னை ஈடுபடுத்திக் கொண்டாா்.

பிளோ் மூன்று கவிதைகளை மட்டுமே பதிப்பித்தாா். ஒன்று இவரது மாமனாாின் நினைவு வழிபாடு பற்றியது. மற்றொன்று ஒரு மொழிபெயா்ப்பு. இவருக்கு நன்மதிப்பு கிடைத்தது, இவாின் மூன்றாவது கவிதைதான் கல்லறை (1743), இது வெற்று வசனத்தில் எழுதப்பட்டுள்ளது. இதன் கருப்பொருள் இறப்பு மற்றும் கல்லறை பற்றியது. இது தனது இருண்ட தலைப்பைக் காட்டிலும், வளமையில் சற்று குறைவாக உள்ள போதிலும் இது எதிா்பாா்ப்பை ஏற்படுத்துகிறது. இந்த மத தலைப்பானது, சந்தேகமின்றி மிகப் பொிய புகழுக்கு காரணமாகிறது, குறிப்பாக ஸ்காட்லாந்தில் "கல்லறை கவிதைகள்" என அழைக்கப்பட்டது. 767 வாிகள் உள்ள இக்கவிதை பலவிதமான சிறப்புக்களை உடையது. சில இடங்களில் மிக உயா்ந்கதும், வேறு சில இடங்களில் மிகவும் சாதாரணமாகவும் உள்ளது.

இராபா்ட் குரோமெக்கின் ஆணையத்தை அடுத்து, வில்லியம் பிளேக்கால் உருவாக்கப்பட்ட எடுத்துக்காட்டுகளால் இந்தக் கவிதை தற்பொழுது அறியப்படுகிறது. பிளேக்கின் வடிவமைப்புகள் லூகி சியோவானடி என்பவரால் பொறிக்கப்பட்டுள்ளது மற்றும் 1808 ஆம் ஆண்டு பதிபிக்கப்பட்டுள்ளது.

மேற்கோள்கள்
-----------

1. 1 2 3  Chisholm 1911.

வெளி இணைப்புகள்
---------------

* விக்கிமூலத்தில் Robert Blair பற்றிய ஆக்கங்கள்
* விக்கிமூலத்தில் The Grave பற்றிய ஆக்கங்கள்
* 

* பொதுவகத்தில் Robert Blair தொடர்பாக ஊடகக் கோப்புகள் உள்ளன.
* 

* Wikiquote logo விக்கிமேற்கோளில் Robert Blair சம்பந்தமான மேற்கோள்கள்:
* குட்டன்பேர்க் திட்டத்தில் Robert Blair இன் படைப்புகள்
* ஆக்கங்கள் இராபர்ட் பிளேர் இணைய ஆவணகத்தில்
இ*யேசு கிறித்துவின் பிறப்பு*  
(பைசண்டைன் திருவோவியம்).
**நத்தார் ஞாயிறு** (*Christmas Sunday*) அல்லது கிறித்துமசு ஞாயிறு என்பது நத்தார் பண்டிகைக்குப் பிறகு வரும் ஞாயிற்று கிழமையாகும்.

ஐக்கிய இராச்சியத்தில், நத்தார் தினம் ஒரு சனிக்கிழமையில் வந்தால், திசம்பர் 26 சில சமயங்களில் "நத்தார் ஞாயிறு" என்று குறிப்பிடப்படுகிறது. மேலும் பொக்சிங் நாள் திசம்பர் 27க்கு மாறுகிறது. இருப்பினும் இந்த நடைமுறையில் இப்போது திசம்பர் 26 ஆனது பொதுவாகக் குறிப்பிடப்படுகிறது.

மேற்கத்தியக் கிறித்தவத்தில், நத்தாருக்குப் பிறகு வரும் முதல் ஞாயிறு "நத்தாரின் முதல் ஞாயிறு" என்று அழைக்கப்படுகிறது.

நத்தார் ஞாயிறு பொதுவாக தாவீது அரசர், புனித யோசேப்பு (இவர் "நிச்சயமான யோசேப்பு" மற்றும் சேம்சு தி இறைவனின் சகோதர ஆகியோரை நினைவுகூரும் "நாளிக்குப் பிறகு ஞாயிற்றுக்கிழமை" விருந்து தினத்துடன் ஒத்துப்போகிறது. இந்த புனிதர்களுக்கான சிறப்புப் பாடல்கள் மெனாயனில் காணப்படுகின்றன, இவை இயேசுவின் பிறப்பு விழாவிற்கான பாடல்களுடன் இணைக்கப்பட்டுள்ளன. மேலும் தெய்வீக வழிபாட்டில் சிறப்புத் திருமுகங்கள் மற்றும் நற்செய்தி வாசிப்புகள் நிகழ்த்தப்படுகின்றன. திசம்பர் 25 மற்றும் சனவரி 1க்கு இடையில் ஞாயிற்றுக்கிழமை இல்லை என்றால், இந்த விருந்து திசம்பர் 26க்கு மாற்றப்படுகிறது. இது இறைவனின் தாய் சினாக்சிசு இணைக்கப்பட்டுள்ளது. இயேசு பிறப்பின் பிறகு வரும் சனிக்கிழமையும் சிறப்புத் திருமுகங்கள் மற்றும் நற்செய்தி வாசிப்பைக் கொண்டுள்ளது (பிறகு விருந்துகளைத் தவிர எந்தப் பாடல்களும் இல்லை). தியோபனிக்கு முந்தைய சனிக்கிழமை தன் சொந்த சிறப்புத் திருமுகங்கள் மற்றும் நற்செய்தி வாசிப்பைக் கொண்டுள்ளது. மேலும் இரண்டு நாட்களும் ஒரே சனிக்கிழமையில் வந்தால், இரண்டு வாசிப்புகள் நடைபெறும்.

மேற்கோள்கள்
-----------

வெளி இணைப்புகள்
---------------

* ஞாயிறு பிறப்புக்கு பிறகு ஆர்த்தடாக்ஸ் ஐகான் மற்றும் சினாக்சரியன்
மணியாச்சி ரயில் நிலையம், தற்போது வாஞ்சிமணியாச்சி என்று பெயரிடப்பட்டுள்ளது
**இராபட்டு வில்லியம் எசுகோட்டு ஆசு** (*Robert William Escourt Ashe*) ICS (இந்திய நிருவாகப் பணி) (பிறப்பு நவம்பர் 23, 1872 – இறப்பு சூன் 17, 1911) பிரித்தானிய அரசின் கீழ் திருநெல்வேலி மாவட்டத்தின் தற்காலிக ஆட்சியாளராகவும் நீதிபதியாகவும் இருந்தவர். திருநெல்வேலிக்கும் தூத்துக்குடிக்கும் இடையேயுள்ள மணியாச்சி தொடருந்துச் சந்திப்பில் சுட்டுக் கொல்லப்பட்டார். சுட்டவர் திருவிதாங்கூர் சமத்தானத்தின் செங்கோட்டையைச் சேர்ந்த வாஞ்சிநாதன் என்கிற சங்கர அய்யர். ஆஷைக் கொன்றபின் தன்னைத்தானே சுட்டுக்கொண்டார். கொலை நடந்தபோது வாஞ்சியுடன் இருந்த சங்கர கிருட்டிண அய்யர் என்ற இளைஞர் தப்பித்து ஓடிவிட்டார். ஆனால் அவர் சீக்கிரமே பிடிபட்டு தண்டனையளிக்கப்பட்டார். இந்தியச் சுதந்திரப் போராட்ட இயக்கத்தின் போது தென்னிந்தியாவில் படுகொலை செய்யப்பட்ட பிரித்தானிய ஆட்சியாளர் ஆஷ் ஒருவர் மட்டும்தான். பிரித்தானிய அரசு 1913ல் தூத்துக்குடியில் அவருக்கு ஒரு நினைவுச் சின்னம் எழுப்பியது. இப்பொழுது அந்த நினைவுச் சின்னம் பாழடைந்த நிலையிலுள்ளது.தற்பொழுது அது மறு சீரமைக்கப்பட்டு புது பொழிவு பெற்று நினைவுச் சசின்னமாக திகழ்கிறது(2022)

மேற்கோள்கள்
-----------

1. ↑  "Ashe papers" இம் மூலத்தில் இருந்து 2011-07-27 அன்று. பரணிடப்பட்டது.. .
2. ↑  "Documents in the Life of Sri Aurobindo" இம் மூலத்தில் இருந்து 2007-03-11 அன்று. பரணிடப்பட்டது.. .
3. ↑  "When Gandhi visited Madras" இம் மூலத்தில் இருந்து 2010-10-27 அன்று. பரணிடப்பட்டது.. .
4. ↑  "Vanchi Maniyachi" இம் மூலத்தில் இருந்து 2011-07-19 அன்று. பரணிடப்பட்டது.. .
5. ↑  "In The Foot Steps Of Ashe" இம் மூலத்தில் இருந்து 2010-11-24 அன்று. பரணிடப்பட்டது.. .
6. ↑  "An Irish Link" இம் மூலத்தில் இருந்து 2011-06-06 அன்று. பரணிடப்பட்டது.. .
7. ↑  Memorial to man shot by Vanchinathan lies dilapidated
**மிசுவோ-நகமுரா நிகழ்வு** (*Mizuo–Nakamura phenomenon*) என்பது ஒகுச்சி நோய் எனப்படும் இரவு குருட்டுத்தன்மை நோயில் காணப்படும் ஒரு நிகழ்வாகும். சப்பானிய கண் மருத்துவர்களான இயெண்டாரோ மிசுவோ (1876–1913) மற்றும் புன்பே நகமுரா (1886–1969) ஆகியோரின் நினைவாக பெயரிடப்பட்டது.

ஒளி-தழுவல் நிலையில் விழிமையம் மஞ்சள்-சாம்பல் நிற உலோகப் பளபளப்புடன் தங்க-பழுப்பு நிறத்தில் காணப்படுவது ஒகுச்சி நோயாகும். 3 முதல் 12 மணி நேர முழுமையான ஒளி தழுவலுக்குப் பின்னர் விழிமையம் சாதாரணமாகக் காணப்படும். மேலும் பளபளப்பான மஞ்சள் விழிமையத்தின் எதிர்வினையான இந்த மறைவு மிசுவோ-நகமுரா நிகழ்வு என்று அழைக்கப்படுகிறது.

மேற்கோள்கள்
-----------

1. ↑  Takada, M.; Otani, A.; Ogino, K.; Yoshimura, N. (2011). "Spectral-Domain Optical Coherence Tomography Findings in the Mizuo–Nakamura Phenomenon of Oguchi Disease". *Retina* **31** (3): 626–628. doi:10.1097/IAE.0b013e318206cd52. பப்மெட்:21336075.
2. ↑  Rishi, P.; Rishi, E.; Abraham, S. (2018). "Oguchi's disease with Mizuo-Nakamura phenomenon in a seven-year-old boy". *GMS Ophthalmology Cases* (www.ncbi.nlm.nih.gov) **8**: Doc07. doi:10.3205/oc000089. பப்மெட்:30607313.
3. ↑  "Mizuo-Nakamura Phenomenon in X-linked Retinoschisis" (in en). *Retina Today*. .
**ஏமி ஜேட் வைன்ஹவுஸ்** (*Amy Jade Winehouse*, செப்டம்பர் 14, 1983 - சூலை 23, 2011) ஐக்கிய இராச்சியத்தை சேர்ந்த ஆங்கில பாடகரும் பாடலாசிரியரும் ஆவார்.  2003ல் வெளிவந்த இவரின்  ஃபிராங் என்ற இசைத்தட்டு ஐக்கிய இராச்சியத்தில் பெரும் வெற்றி பெற்றது. இது மெர்க்குரி பரிசுக்கு பரிந்துரைக்கப்பட்டது. 2006ல் வெளி வந்த *பேக் டு பிளாக்* என்ற இசைத்தட்டு 6 கிராமி விருதுகளுக்கு பரிந்துரைக்கப்பட்டு 5 விருதுகளை பெற்றது. இவரே 5 கிராமிய விருதுகளை வென்ற முதல் பிரித்தானியர் ஆவார். சிறந்த பிரித்தானிய பெண் கலைஞருக்கு வழங்கப்படும் ***பிரிட்*** விருதை 2007ல் பெற்றார்.

பிரித்தானியாவில் இசைத்துறை புத்துயிர் பெற இவரின் இசை வெற்றி காரணமாகவிருந்தது. இவரின் தனிப்பட்ட பாணி காரணமாக அலங்கார வடிவமைப்பாளர்கள் பலரின் ஆதரவை பெற்றிருந்தார். இவர் போதை மருந்துகளும் மதுவும் அதிகளவில் பயன்படுத்தி அதனால் பல சிக்கல்களை சந்தித்தார். இவர் தன் பெயர் கெடும் விதமாக நடக்கும் நடத்தையினால் 2007 முதல் இறக்கும் வரை சிறு பக்க செய்தி இதழ்கள் பெரும்பாலும் இவரைப்பற்றி செய்தி வெளியிட்டன. இவரும் இவரின் முன்னாள் கணவருமான பிளேக் ஃபில்டரும் பல சட்ட சிக்கல்களை சந்தித்தனர். இதன் காரணமாக அவரின் முன்னாள் கணவர் சிறை தண்டனை அனுபவித்தார். 2008ல் இவர் பல உடல் நலக்கேடுகளால் பாதிக்கப்பட்டார். இதனால் இவரின் உடல்நலமும் தொழில் வாழ்க்கையும் பாதிக்கப்படும் சூழல் உருவாகியது.

இவர் தன் 27ம் வயதில் 23 சூலை, 2011 அன்று தனது லண்டன் இல்லத்தில் மரணமடைந்தார்.  காவல் துறை இவரின் இறப்புக்கான காரணம் இன்னும் தெரியவில்லை என கூறியுள்ளது".

மேற்கோள்கள்
-----------

1. ↑  BBC News website 23 July 2011: *Obituary: Amy Winehouse* Retrieved 2011-07-23
2. ↑  Yes, America, Amy Winehouse Is a Star. *BBC Worldwide America*. 11 February 2008. Retrieved 12 February 2008.
3. ↑  Winehouse, Alex (13 February 2008). "Amy Winehouse's brother on her return to form". *The Times*.
4. ↑  "Singer Winehouse 'has emphysema'.". *BBC*. 23 June 2008.. பார்த்த நாள்: 1 January 2010.
5. ↑  David Sillito (23 July 2011). "Amy Winehouse found dead, aged 27". BBC.. பார்த்த நாள்: 23 July 2011.
6. ↑  David Batty and agencies (23 July 2011). "Amy Winehouse dies aged 27". *The Guardian*. .
7. ↑  "Amy Winehouse Found Dead". *TMZ*. 23 July 2011.. பார்த்த நாள்: 23 July 2011.

zh;amy winehouse
**சுவாமி ஏர்னஸ்ட் கிளார்க்** நாராயணகுருவின் ஒரே ஒரு ஆங்கிலேயச் சீடர்.

வாழ்க்கை
--------

லண்டன் அருகே பிறந்த ஏர்னஸ்ட் கிளார்க் பிரம்மஞான சங்க ஈடுபாடு காரணமாக இந்தியா வந்தார். அன்னி பெசண்டின் தொடர்பால் சென்னையில் தங்கியிருந்தார். திருவனந்தபுரம் வந்தபோது சுவாமி தர்ம தீர்த்தர் வழியாக நாராயணகுருவை அறிமுகம் செய்துகொண்டார். நாராயணகுருவை ஆசிரியராக ஏற்றுக்கொண்டு குருகுலத்திலேயே இருந்தார்

1927ல் கிளார்க் நாராயணகுரு கேட்டுக்கொண்டமைக்கிணங்க மாணவர்களும் ஆசிரியர்களும் வேளாண்மை செய்து பொருளீட்டி கல்விபயிலும் அமைப்பு ஒன்றை சிவகிரியில் உருவாக்கினார். இது பின்னர் காந்திக்கு முன்னுதாரணமாக அமைந்தது. குருகுலத்தில் அப்போதிருந்த கெ.எம்.ஜான் என்பவர் குருவுக்கும் கிளார்க்குக்குமான மொழிபெயர்ப்பாளராக இருந்தார். கிளார்க் அமைத்த ‘Sivagiri Free Industrial and Agricultural Gurukulam' என்ற திட்டம் 1928ல் நாராயணகுரு மரணமடைந்ததனால் நின்றுவிட்டது. குருகுல அரசியலால் மனம் வெறுத்த கிளார்க் அதைவிட்டு வெளியேறினார்.

1942ல் கிளார்க் தமிழ்நாட்டில் கோவையில் குடியேறினார். அங்கிருந்து ‘Life' என்ற ஆன்மீக தத்துவ இதழை வெளியிட்டார். அதில் நாராயணகுருவின் சிந்தனைகளை விரிவாக முன்வைத்தார். 1948ல் இங்கிலாந்து திரும்பிய கிளார்க் அங்கே மரணமடைந்தார்

பங்களிப்பு
----------

கிளார்க் அவரது லைஃப் இதழில் எழுதிய கட்டுரைகளில் இருந்துதான் தர்மதீர்த்தர் அவரது மாபெரும் நூலான The prophet of peace க்கான கருத்துக்களை தொகுத்துக்கொண்டார்
**ஜிம்மி ஷீல்ட்ஸ்** (Jimmy Shields, சனவரி 1900 - 13 ஏப்ரல் 1949) ஒரு பிரித்தானிய பொதுவுடைமை ஆர்வலரும் பத்திரிகை ஆசிரியரும் ஆவார்.

ஸ்காட்லாந்தின் கிரீனக்கில் பிறந்த இவர் 1921 ஆம் ஆண்டு பெரிய பிரித்தானியாவின் பொதுவுடைமைக் கட்சியில் சேர்ந்தார். வேலையின்மை காரணமாக தென் ஆப்பிரிக்காவிற்கு 1925 ஆம் ஆண்டு இடம் பெயர்ந்தார். தென் ஆப்பிரிக்காவின் கம்யூனிஸ்ட் கட்சியில் சேர்ந்து குறுகிய காலத்திலேயே அதன் பொதுச் செயலாளராக ஆனார். இந்த காலகட்டத்தில் ஜிம்மி ஷீல்ட்ஸின் உரையினால் ஈர்க்கப்பட்டு எட்வின் தாபோ மொபுட்சன்யானா பொதுவுடைமைக் கட்சியில் சேர்ந்தார்.

ஜிம்மி ஷீல்ட்ஸ் 1927ஆம் ஆண்டு ஸ்காட்லாந்திற்கு திரும்பினார். அங்கு அவர் பெரிய பிரித்தானியாவின் பொதுவுடைமைக் கட்சியில் பல்வேறு பதவிகளில் பணியாற்றி தேசிய நிர்வாகியாக தேர்ந்து எடுக்கப்பட்டார். *அன்றாடப் பணியாளர்* (*Daily Worker*) என்ற நாளிதழின் பொறுப்பாசிரியராகப் பணியாற்றினார். 1932 முதல் பன்னாட்டுப் பொதுவுடைமையின் (கம்மின்டர்ன்) பிரித்தானியப் பிரதிநிதியாகச் செயல்பட்டார். பெரிய பிரித்தானியாவின் பொதுவுடைமைக் கட்சியின் பன்னாட்டுத் துறையின் தலைவராக இருந்து பல இடங்களுக்கு பயணித்தார். 

இரண்டாம் உலகப்போரின் போது காச நோயால் பாதிக்கப்பட்டு, பெரும்பாலான நாட்கள் ஹோல்ட் பேணுகையில்லத்தில் இருந்து, 1949 ஆம் ஆண்டு இறந்தார்.

சான்றுகள்
---------

1. ↑  Shields Jimmy, Compendium of Communist Biography
2. ↑  A. Lerumo, *Fifty fighting years: the Communist Party of South Africa, 1921-1971*, p.52
3. ↑  Edwin Thabo Mofutsanyana, South African History Online
**சீதா ராமன்** (*Seetha Raman*) என்பது இந்திய நாட்டின் தமிழ்-மொழி தொலைக்காட்சியான சீ தமிழ் தொலைக்காட்சியில் வரவிருக்கும் ஒரு தொலைக்காட்சித் தொடராகும். 

இத்தொடரில் பிரியங்கா நல்கரி  மற்றும் செய் டிசோசா ஆகியோர் நடிக்க உள்ளனர்.

இந்தத் தொலைக்காட்சித் தொடர் சீ பங்களா என்ற வங்காள மொழி தொலைக்காட்சியின் பிரபலமான நாடகமான சிபோன் சாத்தியின் அதிகாரப்பூர்வ மறு ஆக்கம் ஆகும். இத்தொடர் 2023 ஆம் ஆண்டின் முதல் பாதியில் சீ தமிழ் தொலைக்காட்சியில் திரையிட திட்டமிடப்பட்டுள்ளது.

கதை
---

சீதாவின் (பிரியங்கா நல்காரி) மூத்த சகோதரி மதுமிதா தான் முன்பு காதலித்த 
ராம் (செய் டிசோசா) என்ற நபரை சீதா திருமணம் செய்து கொள்ளும் கதை. ஆனால் அவள் மூத்த சகோதரி தோற்றத்தால் சமூகம் மற்றும் ராமனின் குடும்பத்தில் இருந்து நிராகரிப்பை எதிர்கொண்டாள். எல்லா முரண்பாடுகளையும் மீறி தன் கணவனை வெல்வதில் சீதை எப்படி உறுதியாக இருக்கிறாள் என்பதை கதை சொல்கிறது.

நடிகர்கள்
---------

### முக்கிய கதாபாத்திரம்

* சீதையாக பிரியங்கா நல்காரி
* ராமாக செய் டிசோசா

### தொடர்புடையவர்கள்

* ரேச்மா பசுபுலேட்டி
* மதுமிதாவாக அக்சிதா போப்பையா
* ராணி
* பிரகாசு ராசன்
* சாக்சி சிவா
* வினோதினி
* பிரபாகரன்
* நான்சி
* சிரிபிரியா

தயாரிப்பு
---------

### நடிப்பு

ரோஜா (தொலைக்காட்சித் தொடர்) புகழ் பிரியங்கா நல்கரி சீதையாக முக்கிய கதாபாத்திரத்தில் நடிக்கிறார். அவருக்கு ஜோடியாக செய் டிசோசா ஆண் கதாநாயகனாக நடிக்கிறார். நடிகை ராணி மற்றும் ரேச்மா பசுபுலேட்டி  முக்கிய வேடத்தில் நடிக்க தேர்ந்தெடுக்கப்பட்டுள்ளது.சாக்சி சிவா மற்றும் வினோதினி சீதை மற்றும் மதுமிதாவின் அப்பா மற்றும் அம்மாவாக நடித்துள்ளனர்.

### வெளிவரும் தேதி

இதன் முதல் விளம்பரம் 2023 சனவரி 31 அன்று வெளியிடப்பட்டது. இதில் கதாநாயகி பிரியங்கா நல்காரி அறுமுகத்துடன் தலைப்பின் பெயர் வெளியிடப்பட்டது. இரண்டாவது விளம்பரம் 2023 பெப்ரவரி 3 அன்று வெளியிடப்பட்டது. இதில் பிரியங்கா நல்காரி , கதாநாயகன் செய் டிசோசா, ரேச்மா பசுபுலேட்டி மற்றும் அக்சிதா போபையா ஆகியோர் 2 நிமிட கதைப் பாடலை வெளிப்படுத்தினர்.

மேற்கோள்கள்
-----------

1. ↑  "Priyanka Nalkari Is All Set To Appear In Her New TV Show Seetharaman, Check Promo" (in en). .
2. ↑  "New TV serial ‘Seetharaman' to be launched soon; deets inside" (in en). .
3. ↑  "ஜீ தமிழுக்கு தாவிய சன் டிவி நடிகை" (in ta). .
4. ↑  "சீதா இங்கே.. ராமன் எங்கே? ரோஜா நாயகியின் புதிய சீரியல் ப்ரமோ வைரல்" (in ta). .
5. ↑  "Priyanka Nalkari Doing Lead Role in Zee Tamil Serial Seetharaman" (in en). .
6. ↑  "சினிமாவை துரத்தும் சீரியல்கள்.. ரோஜா பிரியங்கா நடிக்கும் புதிய சீரியல் ’சீதா ராமன்’!" (in ta). .
7. ↑  "சீரியலுக்கு வரும் நாட்டாமை பட டீச்சர்... கேரக்டர் இதுதானாம்.. இனி ரசிகர்களுக்கு கொண்டாட்டம் தான்" (in ta). .
8. ↑  "குக் வித் கோமாளி நிகழ்ச்சியில் சீரியல் நடிகை… ஜீ தமிழ் சீரியலில் ரோஜா பிரபலம் : டாப் 5 சீரியல்" (in ta). .
9. ↑  சீதா ராமன் விரைவில் உங்க ஜீ தமிழ்ல. *சீதா ராமன் | Seetha Raman | Zee Tamil*.
10. ↑  சீதா ராமன்… விரைவில் - இது நம்ம டைம்... இனி அழகான டைம். *சீதா ராமன் | Seetha Raman | Zee Tamil*.
**குலாம் ஆசன் பிங்லானா** (*Ghulam Hassan Pinglana*) (இ. 9 ஏப்ரல் 1996) ஒரு இந்திய அரசியல்வாதி ஆவார். இவர் சம்மு மற்றும் காசுமீர் மாநிலத்தின் புல்வாமா மாவட்டத்தில் உள்ள பிங்லானா என்ற அவரது சொந்த கிராமத்தில் அடையாளம் தெரியாத துப்பாக்கி ஏந்திய நபரால் படுகொலை செய்யப்பட்டார் .

பிங்லானாவில் (1939) பிறந்த அவர், சாகூரா பிராந்தியத்தின் மீதான அரசாங்கத்தின் அக்கறையின்மைக்கு எதிராக சாகூரா போராட்டத்தின் தலைவராக தனது வாழ்க்கையைத் தொடங்கினார். சாகூரா போராட்டக் குழுவிற்கும் அப்போதைய பிரதமர் பட்சி குலாம் முகமதுக்கும் இடையே ஏற்பட்ட ஒப்பந்தத்தின் கீழ் இவர் பின்னர் சம்மு மற்றும் காசுமீர் சட்டசபைக்குத் தேர்ந்தெடுக்கப்பட்டார். 1980-ஆம் ஆண்டில் சம்மு காசுமீர் பிரதேச காங்கிரஸ் கமிட்டியின் (ஜேகேபிசிசி) மாவட்டத் தலைவராகத் தேர்ந்தெடுக்கப்பட்டார். பின்னர் இவர் பதவி உயர்வு பெற்று சம்மு காசுமீர் பிரேதேச காங்கிரசு கமிட்டியின் துணைத் தலைவராக இருந்தார். 1989-ஆம் ஆண்டில் இவர் காங்கிரஸில் இருந்து விலகினார். மேலும், சுதந்திர ஆதரவு ஜமாத் இஸ்லாமிக்கு நெருக்கமாகிவிட்டார் என்று நம்பப்பட்டது. 1990 முதல் 1995 வரை ஜமாத் இஸ்லாமியுடன் தொடர்பு வைத்திருந்ததாகக் கூறி இந்தியப் பாதுகாப்புப் படையினரால் இரண்டு முறை கைது செய்யப்பட்டார். இவர் சட்ட மேலவை உறுப்பினராகவும் (MLC) இந்திய தேசிய காங்கிரசில் பாராளுமன்ற உறுப்பினராகவும் பணியாற்றியுள்ளார். 

தேர்தலுக்கு முந்தைய வன்முறை அலையில் இவர் தனது வீட்டில் அடையாளம் தெரியாத துப்பாக்கி ஏந்திய ஒருவரால் படுகொலை செய்யப்பட்டார். பன்னாட்டு மன்னிப்பு அவை இவர் "ஹிஸ்புல் முஜாஹிதீன்களால் "கொல்லப்பட்டதாகக் கூறுகிறது. இருப்பினும் ஹிஸ்புல் முஜாஹிதீன் உட்பட பெரும்பாலான தீவிரவாத அமைப்புகள், இந்திய சார்பு போராளிகளை இவர் கொலை செய்ததாக குற்றம் சாட்டினர்"  திரு. மிர் ஒரு பிரபலமான அரசியல்வாதியாகவும் இவருக்கு மிகவும் உதவியதாகக் கருதப்படும் மக்களில் ஒருவராகவும் கருதப்பட்டார். புல்வாமாவில் உள்ள தனது தொகுதிக்கு குடிநீர், சாலைகள், மின்சாரம், பள்ளிகள் மற்றும் வேலை வாய்ப்புகளைப் பெற இவர் மேற்கொண்ட முயற்சிகளுக்காக அவர் நினைவுகூரப்படுகிறார். இவர் சம்மு மற்றும் காசுமீர் காதி மற்றும் கிராமத் தொழில்கள் & சம்மு மற்றும் காசுமீர் நில மேம்பாட்டு வங்கியின் இயக்குநர்கள் குழுவிலும் பணியாற்றியுள்ளார். ,வர் காதி சங்கத்தின் தலைவராகவும் 1989-ஆம் ஆண்டில் சவூதி அரேபியாவிற்கு இந்திய நல்லெண்ணப் பணியின் உறுப்பினராகவும் பணியாற்றியுள்ளார். இவரது கொலையை மாநில காவல் துறை விசாரிக்கவில்லை, இறுதி அறிக்கையும் சமர்ப்பிக்கப்படவில்லை.

மேற்கோள்கள்
-----------

1. ↑  kashmirtimes 10 April 1996
**காளிதாஸ் நாக்** ( வங்காள மொழி: Kalidas Nag ; 16 ஜனவரி 1892 - 9 நவம்பர் 1966) ஒரு இந்திய வரலாற்றாசிரியரும் எழுத்தாளரும் மற்றும் நாடாளுமன்ற உறுப்பினரும் ஆவார். இவர் 1952-ஆம் ஆண்டில் மாநிலங்களவைக்கு பரிந்துரைக்கப்பட்டு 1954-ஆம் ஆண்டு வரை பணியாற்றினார்.

தொடக்க ஆண்டுகள்
---------------

காளிதாஸ் பாபு மதிலால் நாக்கிற்கு பிறந்தார். அவர் ராமானந்த சாட்டர்ஜியின் மகள் ஸ்ரீமதி சாந்தா தேவியை மணந்தார். அவர்களுக்கு மூன்று மகள்கள் இருந்தனர்.

கல்வி மற்றும் தொழில்
--------------------

இசுக்காட்டிஷ் தேவாலயக் கல்லூரியில் வரலாற்றில் பட்டம் பெற்ற பிறகு, கல்கத்தா பல்கலைக்கழகத்தில் முதுகலைப் பட்டமும், பாரிஸ் பல்கலைக்கழகத்தில் முனைவர் பட்டமும் பெற்றார்.   இவர் ஒரு சிறந்த எழுத்தாளர், இவர் ஸ்காட்டிஷ் சர்ச் கல்லூரி மற்றும் கல்கத்தா பல்கலைக்கழகத்தில் வரலாற்றைக் கற்பித்தார், மேலும் பிரான்ஸ் அரசாங்கத்தால் அகாதெமி அதிகாரியாக பரிந்துரைக்கப்பட்டார்.   1920களில் இவர் சாந்திநிகேதனில் (கல்கத்தாவின் வடக்கே) தாகூரின் பல்கலைக்கழகத் திட்டத்திற்கு பிரெஞ்சு பங்களிப்பிற்கு தீவிர ஆதரவாளராக இருந்தார். பின்னர் அவர் இந்திய கலாச்சாரம் பற்றிய பல புத்தகங்களைத் தொகுத்தார்.

நூல் பட்டியல்
-------------

* காளிதாஸ் நாக் (1957). *ஆசியாவின் கண்டுபிடிப்பு*, ஆசிய ஆப்பிரிக்க உறவுகளின் நிறுவனம், கல்கத்தா.

மேற்கோள்கள்
-----------



1. 1 2 3  Brief Biodata Rajya Sabha members list, surname starting with the letter 'N'
2. ↑  *Some Alumni of Scottish Church College* in *175th Year Commemoration Volume*. Scottish Church College, April 2008. page 586
3. ↑  *Teaching Staff: History* in *175th Year Commemoration Volume*. Scottish Church College, April 2008. page 575
**ஸ்காட்லாண்டின் முதலாம் மேரி** (டிசம்பர் 7/8 , 1542 – பிப்ரவரி 8, 1587 ) *மேரி ஸ்டுவர்ட்* அல்லது *ஸ்காட்லாந்து மேரி* என அழைக்கப்பட்ட இவர், 1542 ஆம் ஆண்டு டிசம்பர் 14 முதல் 1567 ஆம் ஆண்டு ஜூலை 24 வரை ஸ்காட்லாந்து ராணியாகவும் மற்றும் 1559 ஆம் ஆண்டு ஜூலை 10 முதல் 1560, டிசம்பர் 5 வரை பிரான்ஸ் ராணி மனைவியாகவும் இருந்தார்.

இவரது தந்தை ஸ்காட்லாந்து அரசன் ஐந்தாம் ஜேம்ஸ் இறந்தபின் பிறந்து 6 நாட்களே ஆன குழந்தையான இவர் அரியணை ஏறினார். அக்காலத்தில் இவர் பெரும்பாலும் தன இளமை காலத்தை பிரான்ஸ் நாட்டில் கழித்தார். அச்சமயங்களில் ஸ்காட்லாந்து ஆளுனர்களால் ஆட்சி செய்யப்பட்டது. அதன் பின்னர் 1558 ல் அவர் பிரான்ஸ் அரசன் பிரான்சிசை திருமணம் செய்தார். அவர் 1559 ல் மன்னர் இரண்டாம் பிரான்சிஸ் என்ற பெயருடன் பிரஞ்சு அரியணை ஏறினார். அதன் பின்னர் 1560 டிசம்பர் 5 ல் மன்னர் இறக்கும் வரை பிரான்ஸ் அரசியாக இருந்தார். அதன் பின்னர் 1561 ஆகஸ்ட் 19 அன்று ஸ்காட்லாந்து திரும்பி அவரின் உறவினரான ஹென்றி ஸ்டுவர்டை திருமணம் செய்து கொண்டார். எனினும் 1567 ஆம் ஆண்டில் பிப்ரவரி மாதத்தில் நடத்தப்பட்ட தாக்குதலில் ஹென்றி ஸ்டுவர்டு கொல்லப்பட்டார்.

அவரின் மரணத்திற்கு காரணம் ஜேம்ஸ் ஹெப்பர்ன் என்று நம்பப்பட்டாலும் 1567 ஆம் ஆண்டு ஏப்ரலில் அவர் விடுவிக்கப்பட்டு அதற்கு அடுத்த மாதம் அவர் மேரியைத் திருமணம் செய்துகொண்டார். இந்த ஜோடிக்கு எதிராக ஏற்பட்ட ஒரு எழுச்சியைத் தொடர்ந்து மேரி, லுச் லெவென் கோட்டையில் சிறைவைக்கப்பட்டார். அதன் பின்னர் 1567 ஆண்டு ஜூலை 24 ம் தேதி அவர் பதவியை விட்டு நீக்கப்பட்டு அவரின் ஒரு வயது குழந்தை மன்னராக்கப்பட்டது. அதன் பின்னர் தனது உறவினரான இங்கிலாந்து ராணி முதலாம் எலிசபெத்தின் பாதுகாப்பைத் தேடி சென்றார். ஆனால் அதற்கு முன்னால் அவர் இங்கிலாந்து அரியணையைக் கைப்பற்ற முயற்சித்திருந்ததால் சந்தேகத்தின் பெயரில் பதினெட்டரை ஆண்டுகளுக்கு வீட்டுக்காவலில் வைக்கப்பட்டார். அதன் பின்னர் ராணி எலிசபெத்தைப் படுகொலை செய்ய சதி செய்ததாகக் குற்றம் சாட்டப்பட்டுத் தூக்கிலிடப்பட்டார்.


1. ↑  Bishop John Lesley said Mary was born on the 7th, but Mary and John Knox claimed the 8th, which was the feast day of the Immaculate Conception of the Virgin Mary (Fraser 1994, ப. 13; Wormald 1988, ப. 11).
2. ↑  While Catholic Europe switched to the New Style Gregorian calendar in the 1580s, England and Scotland retained the Old Style Julian calendar until 1752. In this article, dates before 1752 are Old Style, with the exception that years are assumed to start on 1 January rather than 25 March.
**அஸ்வினி குமார் சௌபே** (*Ashwini Kumar Choubey*, பிறப்பு: 02 சனவரி, 1953) என்பவர் ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் பாரதிய ஜனதா கட்சியைச் சேர்ந்தவர். இவர் தற்போது இந்திய அரசின் நுகர்வோர் நலன், உணவு மற்றும் பொது விநியோக அமைச்சகம் மற்றும் சுற்றுச்சூழல் மற்றும் வனங்கள் அமைச்சகத்தில் இணை அமைச்சராக உள்ளார்.

அரசியல் வாழ்க்கை
----------------

இவர் 2014 ஆம் ஆண்டு நடந்த மக்களவைத் தேர்தலில், புக்சர் தொகுதியிலிருந்து, பாரதிய ஜனதா கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் பீகார் மாநிலத்தின் முன்னாள் சுகாதார அமைச்சராக இருந்தார். இவர் 2014 ஆம் ஆண்டு நடந்த மக்களவைத் தேர்தலில் போட்டியிடுவதற்கு முன்பு, பீகார் மாநிலத்தில் உள்ள பாகல்பூர் தொகுதியில் போட்டியிட்டு, பீகார் சட்டமன்ற உறுப்பினராக இருந்தார். பின்னர் 03 செப்டம்பர் 2017 அன்று, நரேந்திர மோடியின் முதலாவது அமைச்சரவையில், சுகாதாரம் மற்றும் குடும்பநலத்துறை அமைச்சராக பொறுப்பேற்றார்.

பின்னர் 2019 ஆம் ஆண்டு நடந்த மக்களவைத் தேர்தலில், மீண்டும் அதே தொகுதியில் போட்டியிட்டு, வெற்றி பெற்றார். பின்பு நரேந்திர மோடியின் இரண்டாவது அமைச்சரவையில், மீண்டும் சுகாதாரம் மற்றும் குடும்பநலத்துறை அமைச்சராக நியமிக்கப்பட்டார்.

இவர் தற்போது நுகர்வோர் நலன், உணவு மற்றும் பொது விநியோக அமைச்சகம் மற்றும் சுற்றுச்சூழல் மற்றும் வனங்கள் அமைச்சகத்தில் இணை அமைச்சராக உள்ளார்.

மேற்கோள்கள்
-----------

1. ↑  Ministers and therir Mistries of India
2. ↑  "அஸ்வினி குமார் சௌபே" இம் மூலத்தில் இருந்து 2019-08-26 அன்று. பரணிடப்பட்டது.. .
3. ↑  "MoS for Health Ashwini Kumar Choubey flags off Organothon to support & pledge for organ donation". . 
[*தொடர்பிழந்த இணைப்பு*]
4. ↑  "Union minister Ashwini Kumar Choubey seeks involvement of state health ministers in National Health Mission". .
5. ↑  "Union minister Ashwini Choubey cautions judiciary to avoid conflict with legislature" (in en). 2018-10-14. .
6. ↑  "PM Modi allocates portfolios. Full list of new ministers", *Live Mint*, 31 May 2019
**இராட்வெல் மகோடோ** (பிறப்பு 1987) (Rodwell Makoto) சிம்பாப்வே நாட்டைச் சேர்ந்த ஒரு சதுரங்க விளையாட்டு வீரராவார். 1987 ஆம் ஆண்டு இவர் பிறந்தார். 2013 ஆம் ஆண்டு பன்னாட்டு சதுரங்க மாசுட்டர் பட்டம் இவருக்கு வழங்கப்பட்டது..

2012 ஆம் ஆண்டில் நடைபெற்ற தென்னாப்பிரிக்க திறந்தநிலை சதுரங்க பொட்டியினை மகோடோ வென்றார். மேலும் சிம்பாப்வே நாட்டிற்கான சதுரங்க ஒலிம்பியாடு அணியிலும் இவர் இடம்பெற்றார்  2013 ஆம் ஆண்டில் பன்னாட்டு மாசுட்டர் பட்டம் பெற்ற இவர் 2015 ஆம் ஆண்டு சூன் மாதத்தில் 2403 என்ற எலோ தரப்புள்ளிகளை அடைந்தார். இராபர்ட் குவாசுக்குப் பிறகு சிம்பாப்வே நாட்டின் இரண்டாவது உயர் தரமதிப்பீடு பெற்ற பன்னாட்டு மாசுட்டர் என்ற சிறப்பு இவருக்கு கிடைத்தது. அந்த நேரத்தில் இவர் 2422 புள்ளிகள் பெற்றவராக இருந்தார்.

2021 ஆம் ஆண்டு நடைபெற்ற சதுரங்க உலகக் கோப்பை போட்டிக்கு இவர் தகுதி பெற்றார், அங்கு முதல் சுற்றில் விளாடிசுலாவ் கோவலெவ் என்பவரால் தோற்கடிக்கப்பட்டார்.

2023 ஆம் ஆண்டுக்கான உலகக் கோப்பை தகுதிச் சுற்ரில் வெற்றி பெற்ற இவர் 2023 ஆம் ஆண்டு சதுரங்க உலகக் கோப்பைக்கு மீண்டும் தகுதி பெற்றார், இங்கு அவர் முதல் சுற்றில் அசர்பைசான் நாட்டு சதுரங்க வீரர் நிசாத் அபாசோவால் தோற்கடிக்கப்பட்டார்.

மேற்கோள்கள்
-----------

1. ↑  "41st Chess Olympiad 2014 Open". 2014-08-14. .
2. ↑  "Tournament tree — FIDE World Cup 2021". .
3. ↑  "Makoto off to Azerbaijan for Chess World Cup" (in en). .
4. ↑  "FIDE World Cup 2023" (in en). .

புற இணைப்புகள்
--------------

* Rodwell Makoto rating card at FIDE
* Rodwell Makoto player profile and games at Chessgames.com
* Rodwell Makoto games at 365Chess
**கல்பனா கலாகத்தி(Kalpana Kalahasti)**  (பிறப்பு: 1980) இந்திய விண்வெளி ஆராய்ச்சி நிறுவனத்தில் (இசுரோ) பணிபுரியும் இந்தியப் பெண் அறிவியலாளரும் விண்வெளி பொறியாளரும் ஆவார். இவர் சந்திரயான் - 3 திட்டத்தின் துணை திட்ட இயக்குநராக பணியாற்றுகிறார். இந்தியாவின் பல்வேறு செயற்கைக்கோள்களை உருவாக்குவதில் கல்பனா முதன்மைப் பங்கு வகித்துள்ளார் , மேலும் சந்திரயான் - 2 , மங்கள்யான் திட்டங்களில் ஈடுபட்டுள்ளார்.

இளமையும் கல்வியும்
------------------

கல்பனா 1980 இல் பெங்களூரில் பிறந்தார். கரக்பூரில் உள்ள இந்திய தொழில்நுட்ப நிறுவனத்தில் வானூர்திப் பொறியியலில் பட்டம் பெற்றார்.

தொழில் வாழ்க்கை
---------------

2003 ஆம் ஆண்டில் இவர் இசுரோவில் அறிவியலாளராகச் சேர்ந்தார். ஆரம்ப ஆண்டுகளில் கல்பனா பல்வேறு செயற்கைக்கோள் திட்டங்களில் பணியாற்றினார். பல தகவல் தொடர்பு, தொலை உணர்வுத் செயற்கைக்கோள்களை வெற்றிகரமாக ஏவுவதில் முதன்மையான பங்கு வகித்தார். துல்லியமான செயற்கைக்கோள் நிலைப்படுத்தலுக்கான உந்துவிசை அமைப்புகளை உருவாக்குவதில் இருந்து புவியின் உயர் தெளிவுத்திறன் கொண்ட படங்களைப் பிடிக்க மேம்பட்ட படிமமாக்கக் கருவிகளை வடிவமைப்பதில் அவர் முன்னணியில் உள்ளார். அவர் செவ்வாய் சுற்றுகலன் (மங்கள்யான்) திட்டத்திலும் சந்திரயான் - 2 திட்டத்திலும் பங்கேற்றார்ஆனார். 2019 ஆம் ஆண்டில் , சந்திரயான் - 3 திட்டத்தின் துணை திட்ட இயக்குநராக நியமிக்கப்பட்ட அவர் , நிலாத் தரையிறங்கி அமைப்புகளை வடிவமைத்து மேம்படுத்துவதில் முதன்மைப் பங்கு வகித்தார்.

மேற்கோள்கள்
-----------

1. ↑  Who is Kalpana Kalahasti, ISRO scientist behind Chandrayaan 3? - The Statesman, 24 August 2023
2. ↑  Watta, Harnur. "Meet Kalpana K: Force Behind Historic Landing Of Chandrayaan-3" (in en) இம் மூலத்தில் இருந்து 2023-08-23 அன்று. பரணிடப்பட்டது.. .
3. ↑  "The Brains Behind Chandrayaan-3 Mission". .
4. ↑  Rangarajan, A. D. (2023-08-24). "Key member of Chandrayaan-3 mission makes Tirupati proud" (in en-IN). *The Hindu*. பன்னாட்டுத் தர தொடர் எண்:0971-751X. .
5. ↑  "ചന്ദ്രയാന്റെ പിന്നിലെ നാരിശക്തി; സ്‌കൂളിലെ ബ്രില്യന്റ് സ്റ്റുഡന്റ് നിന്ന് ഡെപ്യൂട്ടി പ്രൊജക്റ്റ് ഡയറക്ടറിലേക്ക് എത്തിയ ബെംഗളൂരുകാരി; പത്മശ്രീ നൽകി രാജ്യം ആദരിച്ച ശാസ്ത്രജ്ഞ" இம் மூலத்தில் இருந்து 2023-08-23 அன்று. பரணிடப்பட்டது.. .
6. ↑  Online |, E. T. (2023-08-23). "Most memorable moment for team Chandrayaan-3: Kalpana K, Deputy Project Director, Moon Mission" (in en). .
**தேசிய மேம்பாட்டு கல்வி குழுமம்** (National Institute of Advanced Studies) 1988 ஆம் ஆண்டில் ஜே. ஆர். டி. டாட்டாவால் நிறுவப்பட்டது. பெங்களூரில் உள்ள இந்த நிறுவனம் பல்வேறுபட்ட அறிவுசார் பின்னணியிலிருந்து தனிநபர்களை ஒன்று திரட்டும் ஒரு மன்றமாக செயல்படுகிறது. அவர்கள் தொழில் மற்றும் அரசாங்க நிர்வாகிகள், பொது விவகாரத் தலைவர்கள், பல்வேறு தரப்பினருக்கான பிரத்தியேக நபர்கள், இயற்கை மற்றும் உயிர் அறிவியல், மனிதநேயம், மற்றும் சமூக அறிவியல்களில் உள்ள கல்வியாளர்கள் ஆகியோரிடமிருந்து நிர்வாகிகள் மற்றும் மேலாளர்கள் அடங்குவர்.

NIAS அடிப்படையிலான தத்துவம் அதன் ஆராய்ச்சி குழுக்களால் வடிவமைக்கப்பட்டுள்ளது, இவை இயற்கையான மற்றும் சமூக அறிவியல், மனிதநேயம் மற்றும் கலைகளில் பல்வேறு துறைகளில் இருந்து பெறப்படுகின்றன. அறிவியல் மற்றும் தொழில்நுட்பம், தத்துவம், சமூகப் பிரச்சினைகள் மற்றும் தலைமை ஆகியவற்றுக்கிடையில் சந்திப்புகள் பற்றிய ஆய்வுக்கு இந்த ஒருங்கிணைந்த அணுகுமுறைக்கு இந்த நிறுவனம் தனித்துவமானது.

சமகாலத்திய இந்தியா மற்றும் பூகோள சமுதாயத்தை எதிர்கொள்ளும் சிக்கலான சவால்களை எதிர்கொள்ளும் அறிஞர்கள், மேலாளர்கள் மற்றும் தலைவர்களின் பரந்த அடிப்படைகளை வளர்ப்பது, நுண்ணறிவு, உணர்திறன், நம்பிக்கை மற்றும் அர்ப்பணிப்பு ஆகியவற்றைக் கொண்டதாகும்.

இந்த மாநாடுகள் மாநாடுகள், விரிவுரைகள் மற்றும் நாடக நிகழ்ச்சிகளுக்கு ஏராளமான வசதிகளைக் கொண்டுள்ளன. ஜே.ஆர்.டி டாடா ஆடிட்டோரியம் மற்றும் விரிவுரை ஹால்ஸ் நீண்ட மணிநேர விவாதங்கள் மற்றும் கலந்துரையாடல்களுக்கு சிறந்த வளிமண்டலத்தை எளிதாக்குகின்றன. இந்திய அறிவியல் கழகத்தின் கரையோர வளாகத்திற்குள்ளாக ஐந்து ஏக்கர் நிலத்தில் அமைந்திருக்கும், NIAS இன் கட்டிடங்கள் நேர்த்தியான கோடுகள் மற்றும் வளைந்த தாழ்வாரங்கள் கொண்ட ஒரு குறிப்பிடத்தக்க தனித்துவமான கட்டிடக்கலை உள்ளது. முழுமையாக அளித்த விருந்தினர் அறைகள் பார்வையாளர்கள் மற்றும் நிச்சயமாக பங்கேற்பாளர்கள் 'ஒரு இனிமையான ஒரு தங்க.

NIAS பொது விரிவுரைகள், பிராந்திய, தேசிய மற்றும் சர்வதேச மாநாடுகள், சிம்பொசியா மற்றும் கருத்தரங்குகள் ஆகியவற்றின் செயல்திறன் மிக்க திட்டமாக மற்றும் ஆராய்ச்சி மற்றும் பொது அக்கறையின் மேற்பூச்சு பகுதிகள் மீது கவனம் செலுத்துகின்ற பிற நிறுவனங்களுடன் சுயாதீனமாக அல்லது கூட்டாக ஒருங்கிணைக்கப்படுகின்றன.
**கேத்தரின், வேல்ஸ் இளவரசி** (*Catherine, Princess of Wales*), கேத்தரின் எலிசபெத் "கேட்" மிடில்டன் (*Catherine Elizabeth "Kate"*, பிறப்பு; 9 சனவரி 1982), வேல்ஸ் இளவரசர் இளவரசர் வில்லியமின் மனைவி ஆவார். அவர்களது திருமணம் 2011 ஏப்ரல் 29 அன்று வெஸ்ட்மின்ஸ்டர் அரண்மனையில் நடைபெற்றது.

2013 சூலை 22 இல், கேத்தரின் ஆண் குழந்தை ஒன்றுக்குத் தாயானார். இந்த முதலாவது குழந்தை கேம்பிரிட்சின் இளவரசர் ஜார்ஜ் ஐக்கிய இராச்சியத்தின் மூன்றாம் சார்லசுக்குப் பின்னர் ஆட்சிக்கு வரக்கூடிய இரண்டாவது முடிக்குரிய இளவரசர் ஆவார். 2015 மே 2 இல், சார்லட் என்ற இரண்டாவது குழந்தையைப் பெற்றெடுத்தார். சார்லட் ஐக்கிய இராச்சியத்திற்கு மூன்றாவது முடிக்குரியவர் ஆவார்.

மிடில்டன் பெர்க்சையரில் வளர்ந்தவர். மார்ல்பரோ கல்லூரியில் பயின்று பின்னர் புனித ஆண்ட்ரூசு பல்கலைக்கழகத்திற்கு மேல்படிப்புக்குச் சென்றார். அங்குதான் 2001ஆம் ஆண்டு வேல்சு இளவரசர் வில்லியமைச் சந்தித்தார். ஒருவரையொருவர் விரும்பிய நேரத்தில் தன்னை ஊடகங்கள் பின்தொடர்ந்து தொல்லைப்படுத்துவதாக புகார் கூறினார். ஏப்ரல் 2007ஆம் ஆண்டில் ஊடகங்கள் இருவருக்குமிடையே பிளவு ஏற்பட்டு பிரிவதாக அறிவித்தன. நண்பர்களாக தங்கள் உறவைத் தொடர்ந்த இருவரும் 2007ஆம் ஆண்டிலேயே மீண்டும் இணைந்தனர். அதனைத் தொடர்ந்து மிடில்டன் பல அரசாங்க நிகழ்வுகளில் பங்கெடுத்துள்ளார். அவருடைய புதுப்பாங்கு உணர்வுகளுக்காக பாராட்டப்பட்டு பல "சிறப்பாக ஆடை அணிந்தவர்கள்" பட்டியல்களில் இடம் பெற்றுள்ளார்.

மேற்கோள்கள்
-----------

1. ↑  Adams, William Lee (14 ஏப்ரல் 2011). "Kate Middleton's Secret Confirmation: How Religious Is the Future Princess?". *டைம்*.. பார்த்த நாள்: 20 பெப்ரவரி 2013.
2. ↑  "Catherine, Duchess of Cambridge". *Current Biography Yearbook 2011*. Ipswich, MA: H.W. Wilson. 2011. பக். 116–118. பன்னாட்டுத் தரப்புத்தக எண்:978-0-8242-1121-9. .
3. ↑  Saul, Heather (22 சூலை 2013). "Royal baby: Duchess of Cambridge goes into labour". *The Independent*.. பார்த்த நாள்: 22 சூலை 2013.
4. ↑  "Royal baby: Kate gives birth to boy". BBC. 22 சூலை 2012.. பார்த்த நாள்: 22 சூலை 2013.
5. ↑  "Royal baby: Duchess of Cambridge gives birth to daughter". BBC News. 2 மே 2015.. பார்த்த நாள்: 2 மே 2015.

வெளியிணைப்புகள்
---------------

விக்கிமீடியா பொதுவகத்தில்,  
 ***கேத்தரின்***   
என்பதின் ஊடகங்கள் உள்ளன. 

* Profile at BBC
* Prince William and Kate Slide Show பரணிடப்பட்டது 2010-05-15 at the வந்தவழி இயந்திரம் at *Life magazine*
**பாட்டன்பேர்க்கின் இளவரசி அலிஸ்** (*Princess Alice of Battenberg*, விக்டோரியா அலிஸ் எலிசபெத் ஜூலியா மேரி; 25 பெப்ரவரி 1885 – 5 டிசம்பர் 1969) எடின்பரோ கோமகன், இளவரசர் பிலிப்பின் தாய் ஆவார். ஐக்கிய இராச்சியத்தின் இரண்டாம் எலிசபெத்தின் மாமியாரும் ஆவார்.

இவர் விக்டோரியாவின் கொள்ளு பேத்தி ஆவார். சிறுவயதில் இவர் இங்கிலாந்து, செர்மன் பேரரசு மற்றும் மத்திய தரைக்கடல் நாடுகள் ஆகியவற்றில் வளர்ந்தார். இவர் பிறவி செவிடால் பாதிக்கப்பட்டவர். கிரீஸ் மற்றும் டென்மார்க் இளவரசர் ஆண்ட்ரூவை 1903 ஆம் ஆண்டில் திருமணம் செய்துகொண்ட பிறகு அவர் கிரீஸ் மற்றும் டென்மார்க் இளவரசி எனத் தம் பெயராக பயன்படுத்தினார். 1917 ல் கிரேக்க அரச குடும்பத்தின் பெரும்பகுதி அழியும் வரை அவர் கிரேக்கத்தில் வாழ்ந்து வந்தார். சில வருடங்கள் கழித்து கிரேக்கம் திரும்பியபோது ​​அவருடைய கணவர் கிரேக்க-துருக்கிய போரில் (1919–1922) நாட்டின் தோல்விக்கு ஒரு காரணமாக குற்றம் சாட்டப்பட்டார்.1 935 ஆம் ஆண்டில் கிரேக்க முடியாட்சியின் மறுமலர்ச்சியால் இக்குடும்பத்தினர் மீண்டும் வெளியேற்றபட்டனர். 1930ல் இவர் மனப்பித்தால் பாதிக்கப்பட்டார். பின் சுவிட்சர்லாந்தில் ஒரு மருத்துவரிடம் ஒப்படைக்கப்பட்டார். அதன் பிறகு அவர் கணவனிடமிருந்து தனியாக வாழ்ந்தார். அவர் மனநோய் மீட்புக்குப் பிறகு மீதமிருக்கும் பெரும்பாலான ஆண்டுகள் கிரேக்கத்தில் நன்கொடை மற்றும் சேவைகளுக்காக தன் வாழ்நாளை அர்ப்பணித்தார். அவர் இரண்டாம் உலகப் போரின்போது ஏதென்சில் தங்கினார். யூத அகதிகளுக்கு தங்குமிடமாக இருந்தார். இதனால் இசுரேல் ஹோலோகாஸ்ட் நினைவுக் கழகத்தின் யாத் வசிம் என்பவரால் "தேசங்களுக்கிடையில் நீதியுள்ளவர்" என அவர் அங்கீகரிக்கப்படுகிறார். போருக்குப் பின் கிரேக்கத்தில் தங்கினார். மார்த்தா மற்றும் மேரி என்ற கிறிஸ்தவ சகோதரி என்று அறியப்பட்ட கன்னியாஸ்திரிகளின் ஒரு செவிலியர் அறக்கட்டளை ஒன்றை நிறுவினார். கிரேக்கத்தின் இரண்டாம் அரசின் வீழ்ச்சி மற்றும் கிரேக்க இராணுவ ஆட்சி எழுச்சிக்கு பின்னர் 1967ல் அவர் லண்டனில் பக்கிங்ஹாம் அரண்மனையில் வாழ தனது மகன் மற்றும் மருமகளால் அழைக்கப்பட்டார். அங்கு அவர் இரண்டு ஆண்டுகளுக்கு பின்னர் இறந்தார். 1988 இல் எருசலேத்தில் அவரது உடல் ஒலிவ மலையில் அடக்கம் செய்யப்பட்டது.

தலைப்புகள் மற்றும் பட்டங்கள்
----------------------------

### தலைப்புகள்

* 25 பெப்ரவரி 1885 - அக்டோபர் 6, 1903: பாத்தன்பேர்க்கின் இளவரசி ஆலிஸ்
* 6 அக்டோபர் 1903 – 5 டிசம்பர் 1969: கிரீஸ் மற்றும் டென்மார்க் இளவரசி ஆண்ட்ரூ
* 1949 இலிருந்து அவரது இறப்பு வரை சில சமயங்களில் அன்னை ஆலிஸ்-எலிசபெத்

### பட்டங்கள்

* கிரேக்க நாடு கிரீஸ் இராச்சியத்தின் டேன் பெருஞ்சிலுவை புனித ஓல்கா மற்றும் சோபியா (1903) பட்டம்
* ஐக்கிய இராச்சியம் ஐக்கிய இராச்சிய அரசின் செஞ்சிலுவை பட்டம் (1913)
* இறப்புக்குப் பின்:

இசுரேல் இஸ்ரேலின் "தேசங்களுக்கிடையில் நீதியுள்ளவர்" பட்டம் (1993)

மேற்கோள்கள்
-----------

1. ↑  Vickers, p. 2
2. 1 2 3  Ruvigny, p. 71
3. ↑  Montgomery-Massingberd, Hugh (ed.) (1977), *Burke's Royal Families of the World*, 1st edition, London: Burke's Peerage, p. 214, ISBN 0-85011-023-8 `{{citation}}`: `|first=` has generic name (help)
4. ↑  பாட்டன்பேர்க்கின் இளவரசி அலிஸ் - யாட் வசெம் (ஆங்கில மொழியில்)
**அனஸ்தாசியுஸ் ஹார்ட்மன்** (*Anastasius Hartmann*, 24 பெப்ரவரி 1803 - 24 ஏப்ரல் 1866) வட இந்தியாவில் சிறப்பாக நற்செய்தி பணியாற்றிய சுவிட்சர்லாந்தைச் சேர்ந்த ஒரு கத்தோலிக்க ஆயர் ஆவர்.

இவர் சுவிட்சர்லாந்து நாட்டில் அல்த்விஸ் என்ற ஊரில் 1803 பெப்ரவெரி 24 இல் பிறந்து சொலொதுர்னில் கல்விபயின்று கப்புச்சின் சபையில் இணைந்து 1825 இல் குருவானார். மெய்யியல் மற்றும் இறையியலில் பட்டம் பெற்று பேராசிரியராக பணியாற்றினார். 1843 இல் இந்தியா வந்து மத்திய பிரதேச மாநிலத்தில் குவாலியர் நகரில் தனது மறைப்பரப்பு பணியை தொடங்கினார். 1845 இல் திருத்தந்தை பதினாறாம் கிரகோரியாரால் பாட்னாவின் ஆயராக நியமிக்கப்பட்டார். 1849 முதல் 1858 வரை மும்பை மறைமாவட்டத்தின் பொறுப்பு ஆயராகவும் செயல்பட்டார். பாட்னா முதல் மும்பை வரை கொண்ட மிகப்பெரிய நிலப்பரப்பில் அடிக்கடி மாட்டுவண்டியில் பயணம் மேற்கொண்டு மக்களை சந்தித்து சிறப்பான நற்செய்திபணி ஆற்றினார். பல துறவற சபைகளின் உதவியுடன் புதிய ஆலயங்கள், கல்வி நிலையங்கள், மருத்துவ மனைகள், மக்கள் நல்வாழ்வு இல்லங்கள் என அமைத்து புதிய உத்திகளைக் கையாண்டு மறைபணியில் வளர்ச்சிக்கண்டார். இந்தி மொழியில் புதிய ஏற்பாடு மற்றும் மறைக்கல்வி நூல்கள் உருவாக பெரிதும் உதவி பல அரியசாதனைகள் செய்தார். பாட்னாவின் பழைய மறைமாவட்ட பேராலயத்தை எழுப்பிய பெருமைக்குரியவர். தனது ஆயர் பணிவாழ்வில் தொடர்ந்து பலவிதமான இன்னல்களுக்கு உள்ளனர் ஆனால் மனம்தளராமல் நிறைவான பணியை ஆற்றி மக்களால் "புனித ஆயர்" எனப் போற்றப்பட்டார். பீகார் மாநிலம் பாட்னா-குரிஜீயில் காலரா நோயால் பாதிக்கப்பட்டு 1866 ஏப்ரல் 24 இல் மரித்தார். ஆயர் அனஸ்தாசியுஸ் ஹர்ட்மன் வணக்கத்துக்குரியவர் என திருத்தந்தை இரண்டாம் யோவான் பவுல் 1991 டிசம்பர் 21 இல் அறிவித்தார். இவரது புனிதர் பட்டத்துக்கான பணிகளை பாட்னா உயர் மறைமாவட்டம் மேற்கொண்டுள்ளது.

சான்றுகள்
---------

* capuchinfriars.org.au பரணிடப்பட்டது 2013-04-09 at the வந்தவழி இயந்திரம்
* Catholic Encyclopedia

மேற்கோள்கள்
-----------

1. ↑  "Servants of God from the Latin – Catholics Indian" (in en-US). .
2. ↑  "list of capuchins saints-blesseds" இம் மூலத்தில் இருந்து 2018-07-04 அன்று. பரணிடப்பட்டது.. .
3. ↑  "Diocese Of Allahabad". .
**கவிந்திர பரமேசுவர்** (*Kavindra Parameshwar*) ஓர் இடைக்கால வங்காளக் கவிஞராவார். இவர் மகாபாரதத்தின் முதல் வங்காளப் பதிப்பான கவிந்திர மகாபாரதத்தை எழுதினார்.

சுயசரிதை
--------

பரமேசுவர் கூக்ளியின் சப்தகிராமத்தில் உள்ள பாலாண்டாவில் பரமேசுவர் தாஸ் என்ற பெயரில் பிறந்தார். இவரது இலக்கியப் பங்களிப்புகளுக்காக கவிஞர்களில் முதன்மையானவர் என்று பொருள்படும் கவிந்திரா என்ற பட்டம் இவருக்கு வழங்கப்பட்டது. இவரது தந்தை குணராஜ், ஒரு ஜமீந்தாரும் மற்றும் ஒரு செல்வாக்கு மிக்க உள்ளூர் தலைவருமாவார்.

பரமேசுவர் வங்காள சுல்தானகத்தின் ஆளுநர் பரகல் கானின் அரசவைக் கவிஞராக இருந்தார். பரகல் கானின் வேண்டுகோளின்படி, இவர் மகாபாரதத்தின் சுருக்கப்பட்ட பதிப்பை வங்காள மொழியில் எழுதினார். இது மகாபாரதத்தின் முதல் வங்காளப் பதிப்பு (சமசுகிருதத்தில் இருந்து மொழிபெயர்க்கப்பட்டது) என்று நம்பப்படுகிறது. இவர் அதை கி.பி.1519-1519 இல் எழுதினார். இவரது பதிப்பு கவிந்திர-மகாபாரதம் என்று அழைக்கப்படுகிறது.

மேற்கோள்கள்
-----------

1. ↑  Sengupta, Nitish K. (2011) (in en). *Land of Two Rivers: A History of Bengal from the Mahabharata to Mujib*. Penguin Books India. பக். 106. பன்னாட்டுத் தரப்புத்தக எண்:978-0-14-341678-4. .
ஓமரின் *ஒடிசியின்* தொடக்கம்
**பண்டைக் கிரேக்க மொழி** (Ancient Greek) என்பது தோராயமாக பொ. ஊ. மு. 1,500 முதல் பொ. ஊ. மு. 300 வரையிலான காலத்தில் பண்டைக் கிரேக்கம் மற்றும் பண்டைய உலகில் பயன்படுத்தப்பட்டு வந்த கிரேக்க மொழியின் வடிவங்களை உள்ளடக்கியதாகும். இது அடிக்கடி தோராயமாக பின்வரும் காலங்களாகப் பிரிக்கப்படுகிறது: மைசேனிய கிரேக்கம் (அண். 1400–1200 பொ. ஊ. மு.), இருண்ட காலங்கள் (அண். 1200–800 பொ. ஊ. மு.), தொல் அல்லது காவிய காலம் (அண். 800–500 பொ. ஊ. மு.) மற்றும் பாரம்பரிய காலம் (அண். 500–300 பொ. ஊ. மு.).

ஓமர் மற்றும் பொ. ஊ. மு. 5ஆம் நூற்றாண்டின் ஏதெனிய வரலாற்றாளர்கள், நாடக ஆசிரியர்கள் மற்றும் தத்துவவாதிகளின் மொழி பண்டைக் கிரேக்கம் ஆகும். ஆங்கிலேய சொல் தொகுதிக்குப் பல சொற்களை இது பங்களித்துள்ளது. மறுமலர்ச்சி காலம் முதல் மேற்குலகத்தின் கல்வி நிலையங்களில் ஆய்வுக்கு உட்படுத்தப்பட்ட ஒரு தரப்படுத்தப்பட்ட பாடமாக இது உள்ளது.

எலனியக் காலம் (அண். 300 பொ. ஊ. மு.) முதல் பண்டைக் கிரேக்கத்திற்குப் பிந்தைய மொழியானது கொயினே கிரேக்கம் என்று அழைக்கப்படுகிறது. இது ஒரு தனியான வரலாற்று நிலையாகக் கருதப்படுகிறது. இதன் தொடக்க வடிவமானது அத்திய கிரேக்கத்தை ஒத்தும், இதன் கடைசி வடிவமானது நடுக் கால கிரேக்கத்தை ஒத்திருந்த போதிலும் இது இவ்வாறாகக் கருதப்படுகிறது. பண்டைக் கிரேக்கத்தின் வட்டார மொழிகளும் ஏராளமாக உள்ளன. அத்திய கிரேக்கமானது கொயினே கிரேக்கமாக வளர்ச்சி அடைந்தது.

மேலும் காண்க
------------

* கிரேக்க எழுத்துக்கள்
* கிரேக்க மொழி
* ஆங்கிலத்தில் கிரேக்க இலத்தீன் சொற்கூறுகள்

குறிப்புகள்
-----------

மேற்கோள்கள்
-----------

1. ↑  Nordhoff, Sebastian; Hammarström, Harald; Forkel, Robert ஏனையோர். தொகுப்பாசிரியர்கள் (2013). "Ancient Greek". *Glottolog 2.2*. Leipzig: Max Planck Institute for Evolutionary Anthropology. .
2. ↑  Angela Ralli (2012). "Greek". *Revue belge de Philologie et d'Histoire* **90** (3): 964. doi:10.3406/rbph.2012.8269.. பார்த்த நாள்: 23 January 2021.

வெளி இணைப்புகள்
---------------


விக்கிநூல்களில் மேலதிக மேலதிகவிவரங்களுள்ளன: ***Ancient Greek***

IncubatorIncubator **[{{fullurl:incubator:{{{1}}}|uselang=ta}} சோதனை-விக்கிப்பீடியாவில் பண்டைக் கிரேக்க மொழி]**

Search Wiktionary
For a list of words relating to {{{type}}}, see the ***Ancient Greek language*** category of words in Wiktionary, the free dictionary

Search Wikisource
கிரேக்க மொழி விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**Texts in Ancient Greek**

* 

### செந்நூல்கள்

* Perseus – Greek and Roman Materials
* Ancient Greek Texts
அன்னப்பிரச்சனத்திற்கான தயாரிப்புகள்
 குழந்தைக்கு சோறு ஊட்டும் சடங்கு
**அன்னப்பிரசன்னம்** அல்லது **சோறு ஊட்டும் சடங்கு** (Annaprashana - சமசுகிருதம்:अन्नप्राशन|), பிறப்பு இறப்பு வரை இந்து சமயத்தவர் செய்ய வேண்டிய 16 சடங்குகளில் இச்சடங்கு ஏழாவதாகும். தாய்ப் பால் மட்டும் குடிக்கும் குழந்தை முதன்முறையாக அரிசி உணவு சாப்பிடத் தொடங்குவதற்கு நடத்தப்படும் சடங்காகும். இச்சடங்கு குழந்தை பிறந்த 6 அல்லது எட்டாவது மாதங்களில் செய்யப்படும். இச்சடங்கை புரோகிதர் கூறும் நட்சத்திரங்களில் செய்தல் நலம். இதை சோறு ஊட்டும் சடங்கு என கூறுவர்.

சடங்கிற்கான நல்ல நாள்
---------------------

குழந்தை பிறந்த ஆறாவது மாதத்தில் திட உணவு ஊட்டும் நிகழ்வை நடத்துவார்கள். இல்லையெனில் குழந்தை பிறந்த 8, 9 அல்லது 12-வது மாதங்களில் ஆடி, மார்கழி மாதங்களை தவிர்த்து பிற மாதங்களில் வரும் அஸ்வினி, மிருகசீர்ஷம், புனர்வசு, பூசம், உத்திராடம், ஹஸ்தம், சித்திரை, சுவாதி, அனுஷம், திருவோணம், அவிட்டம், சதயம், உத்திரட்டாதி, ரேவதி ஆகிய நட்சத்திரங்களில், துவிதியை, திருதியை, பஞ்சமி, ஸப்தமி, தசமி, ஏகாதசி, துவாதசி, திரயோதசி ஆகிய திதிகளில், திங்கள், புதன், வியாழன், வெள்ளி ஆகிய கிழமைகளில், ரிஷபம், மிதுனம், கடகம், கன்னி, துலாம், தனுசு, மகர, கும்பமாகிய லக்னங்களில் செய்வது நல்லது. 

இச்சடங்கை இந்தியாவின் மேற்கு வங்காளம், கேரளா மற்றும் இமாச்சலப் பிரதேசம் மாநில மக்கள் ஒரு சடங்காக செய்கிறார்கள்.

இதனையும் காண்க
--------------

* இந்து சமயத்தினரின் 16 சடங்குகள்

வெளி இணைப்புகள்
---------------

* Annaprashana Puja
* Annaprashan
* HinduCulture
* Annaprashana Smaskara

மேற்கோள்கள்
-----------

1. ↑  Lochfeld, James G. (2002). *The Illustrated Encyclopedia of Hinduism: A-M*. The Rosen Publishing Group. பக். 43–44. பன்னாட்டுத் தரப்புத்தக எண்:9780823931798. .
2. ↑  Asian Agri-History Vol. 16, No. 4, 2012, page 405
3. ↑  பிறந்த குழந்தைக்கு முதன்முறையாக அன்னபிரசன்னம் செய்யப் போறீங்களா? நல்ல நேரம் மற்றும் நல்ல நாட்கள்
4. ↑  "How to perform Choroonu as per Malayali Hindu Tradition? – How to do the First Rice Eating Ceremony of Child?". .

| * பா
* உ
* தொ
இந்து சமயத்தினரின் 16 சடங்குகள் |
| --- |
| பிறப்புக்கு முந்தைய | 
* கர்ப்பதானம்
* பும்சவனம்
* சீமந்தம்

 |  |
| குழந்தை பருவம் | 
* ஜாதகர்மா
* நாமகரணம்
* நிஷ்கிரமானம்
* அன்னப்பிரசன்னம்
* முடி காணிக்கை
* காதணி விழா -

 |
| கல்வி கற்கையில் | 
* வித்தியாரம்பம்
* உபநயனம்
* வேதாரம்பம்
* மீசை மழித்தல்
* கல்வி முடிக்கும் சடங்கு

 |
| திருமணம் | 
* திருமணம்

 |
| இறுதிச் சடங்கு | 
* இறப்புச் சடங்கு

 |
| தொடர்புடைய தலைப்புகள் | 
* சாந்தி முகூர்த்தம்
* Pumsavana Simantonayana அல்லது வகிடு எடுத்தல்

 |
**காசி எம் பதுருத்தோசா** (*Kazi M Badruddoza*) வங்காளதேசத்தைச் சேர்ந்த ஒரு விஞ்ஞானியாவார். 1927 ஆம் ஆண்டு சனவரி மாதம் முதல் தேதியன்று இவர் பிறந்தார். வங்காளதேச தேசிய வேளாண் ஆராய்ச்சி அமைப்பில் விஞ்ஞானியாக பணிபுரிகிறார்.

கல்வி மற்றும் தொழில்
--------------------

1952 ஆம் ஆண்டு வங்கதேசத்தின் டாக்கா பல்கலைக்கழகத்தில் தனது வேளாண்மை பாட இளநிலை பட்டம் பெற்றார். அமெரிக்காவின் லூசியானா மாநிலப் பல்கலைக்கழகத்தில் முனைவர் பட்டமும் பெற்றார். 

பல்வேறு பதவிகளில் பணிபுரிந்த பதுருத்தோசா பாக்கித்தான் விவசாய ஆராய்ச்சி மன்றத்தின் பொது இயக்குநராகவும் இருந்தார். வியட்நாமின் அனோய் நகரில் (1985-88) முதன்மை ஆராய்ச்சி ஆலோசகராகவும் இருந்தார்.  வங்காளதேச வேளாண்மை அகாதமியின் தலைவர் (2012-13) பொறுப்பிலும் பதுருத்தோசா இருந்துள்ளார். காசிபயரா என்று அழைக்கப்படும் கொய்யா வகையை பதுருத்தோசா கண்டுபிடித்தார். 1974-1988 ஆம் ஆண்டுகள் காலகட்டத்தில் வங்காளதேச வேளாண் பல்கலைக்கழகத்தின் ஆட்சிக்குழு உறுப்பினராக இருந்தார்.

விருதுகள்
---------

•சுதந்திர தின விருது (2012) 

•காசிபோலெட்டசு என்ற பூஞ்சை இனமானது இவரது பெயரால் அழைக்கப்படுகிறது.

மேற்கோள்கள்
-----------

1. 1 2 3 4  "Dr. Kazi M. Badruddoza". Bangladesh Academy of Sciences இம் மூலத்தில் இருந்து 30 செப்டம்பர் 2015 அன்று. பரணிடப்பட்டது... பார்த்த நாள்: 19 March 2017.
2. ↑  "Independence Award 2012 goes to 10". *The Daily Star*. BSS. 12 March 2012.. பார்த்த நாள்: 6 February 2013.
3. ↑  "*Kaziboletus*, a new boletoid genus of Boletaceae associated with Shorea robusta in Bangladesh". *Mycological Progress* **20**: 1145–1156. 2021. doi:10.1007/s11557-021-01723-7.
**பாலைவன தேசியப் பூங்கா**, இந்தியாவின் மேற்கு இந்திய மாநிலமான இராஜஸ்தானில், ஜெய்சால்மர் நகருக்கு அருகில் அமைந்துள்ளது. இது இந்தியாவின் ஒர் பெரிய தேசிய பூங்கா, இது 3162 km2 உள்ளடக்கிய ஒரு பரப்பளவில் உள்ளது. பாலைவன தேசியப் பூங்கா தார் பாலைவனத்தின் சுற்றுச்சூழலுக்கு சிறந்த உதாரணம் ஆகும். 20% பூங்காவானது மணல் குன்றுகள் வடிவிலுள்ளது. .

 பாலைவன தேசியப் பூங்காவில் இரண்டு பெரிய இந்திய கானமயில் பறவைகள்

தாவரங்களும் விலங்கினங்களும்
---------------------------

**ஃப்ளோரா:** வெள்வேல், பனை மரங்கள், இலந்தை, dhok.

**பாலூட்டிகள்:** பாலைவன நரி, வங்க நரி, பாலைவன பூனை, ஓநாய், முள்ளம்பன்றி, புல்வாய் மற்றும் இந்தியசிறுமான்.

**ஊர்வன:** spiny-வால் பல்லி, உடும்பு, saw-scaled viper, கண்ணாடி விரியன், கட்டுவீரியன்.

**அவிபியூனா:** மணல் பற்வை, கவுதாரிகள், தேனீ-தின்னும் பறவை, லார்க் மற்றும் சிரைக்சு ஆண்டு முழுவதும்சு, டெமோசெல்லே கொக்கு மற்றும் ஹாபரா பறவை ஆகியவை குளிர்காலத்தில் வரும்.  பழுப்பு மற்றும் புல்வெளி கழுகுகள், நீண்ட-கால் மற்றும் தேன் பருந்து மற்றும் ராசாளிப் பறவை அடங்கிய ஊர்வன.

ஒரு பார்வையில் Sams மணல் குன்றுகள்
**பர்தியா தனேசுவர்** (Bardiya Daneshvar, பாரசீக மொழி: بردیا دانشور‎) ஈரான் நாட்டைச் சேர்ந்த ஒரு சதுரங்க விளையாட்டு வீரராவார். 2006 ஆம் ஆண்டு சூன் மாதம் 21 ஆம் தேதியன்று இவர் பிறந்தார். 2023 ஆம் ஆண்டு பர்தியா தனேசுவருக்கு கிராண்டுமாசுட்டர் பட்டம் வழங்கப்பட்டது.

சதுரங்க வாழ்க்கை
----------------

2022 ஆம் ஆண்டு சூன் மாதத்தில் தனேசுவர் ஈரானிய ஆடவர் இறுதி சதுரங்கப் போட்டியை வென்றார். இப்போட்டியில் அந்நாட்டின் முதல் நிலை வீரரான செயத் கலீல் மௌசாவிக்கு தேசுவருக்குப் பின்தங்கினார் என்பது குறிப்பிடத்தக்கதாகும். 

அக்டோபர் 2022 ஆம் ஆண்டு அக்டோபர் மாதத்தில் தனேசுவர் உலக இளைஞர் 16 வயதுக்குட்பட்டோர் ஒலிம்பியாடு போட்டியில் ஈரானைப் பிரதிநிதித்துவப்படுத்தினார். இந்தியாவின் வி. பிரணவ் உடனான போட்டி சமநிலையில் முடிந்ததால் ஈரானும் இந்தியாவும் போட்டியை சமநிலையில் முடித்தன. 

2023 ஆண்டு சூன் மாதத்தில் தனேசுவர் ஆசிய கண்டங்களுக்கிடையிலான சதுரங்க வெற்றியாளர் போட்டியில் இரண்டாவது இடத்தைப் பிடித்தார், வெற்றியாளர் சம்சிதின் வோகிதோ முதலிடம் பிடித்தார். 

தனேசுவர் 2023 சதுரங்க உலகக் கோப்பையில் விளையாடினார், அங்கு இவர் முதல் சுற்றில் மகமது முரட்லியை தோற்கடித்தார். பின்னர் கிராண்ட்மாசுட்டர் மற்றும் போட்டியின் 12 ஆவது நிலை வீரரான அலெக்சாண்டர் கிரிசுசுக்கை இரண்டாவது சுற்றில் தோற்கடித்தார்.  தனேசுவர் பின்னர் மூன்றாவது சுற்றில் சேலம் சலேவிடம் தோற்ருப் போனார்.

மேற்கோள்கள்
-----------

1. ↑  "FIDE Title Application (GM)". .
2. ↑  "IM Bardiya Daneshvar is the new Champion of Iran". June 28, 2022. .
3. ↑  Ahmed, Shahid (October 7, 2022). "World Youth U16 Olympiad 2022 R5: Iran draws with India". .
4. ↑  "Iranian chess grandmaster finishes 2nd in Asian Championships". June 12, 2023. .
5. ↑  "FIDE World Cup 2023: Preliminary lists of eligible players announced". .
**மண்டகப்பட்டு** (*Mandagappattu*) இந்தியாவின் தமிழ்நாடு மாநிலத்தில் அமைந்துள்ள விழுப்புரம் மாவட்டம், விக்கிரவாண்டி வட்டம், விக்கிரவாண்டி ஊராட்சி ஒன்றியத்தில் உள்ள மண்டகப்பட்டு ஊராட்சியில் அமைந்த சிற்றூர் ஆகும். 2011-ஆம் ஆண்டின் மக்கள் தொகை கணக்கெடுப்பின்படி மண்டகப்பட்டு கிராமத்தின் மக்கள் தொகை 1,965 ஆகும்.

சிறப்பு
-------

கிபி ஏழாம் நூற்றான்டின் துவக்கத்தில் பிரம்மா, விஷ்ணு, சிவனுக்கு கட்டப்பட்ட மண்டகப்பட்டு திருமூர்த்தி கோவில்
மகேந்திர பல்லவன் என்கிற பல்லவ மன்னனால் உருவாக்கப்பட்ட தமிழகத்தின் முதல் குடைவரைக் கோவிலாகக் கருதப்படும் மண்டகப்பட்டு குடைவரைக் கோயிலான இலக்சிதன் கோயில் எனும் மண்டகப்பட்டு திருமூர்த்தி கோவில் இங்கு அமைந்துள்ளது. இதுவே தமிழகத்தின் முதல் குடைவரைக் கோயிலாகும். கி.பி 590 முதல் கி.பி 630 வரை தமிழகத்தை ஆட்சி புரிந்த பல்லவ மன்னனான  முதலாம் மகேந்திரவர்மனால் அமைக்கப்பட்டது. இக்கோயில். தமிழகக் கட்டிடக்கலை வரலாற்றில் ஒரு திருப்புமுனையாகக் கருதப்படுகின்றது. மிகவும் எளிய, எழில் வாய்ந்த குடைவரைக் கோயிலாக இக்கோயில் விளங்குகிறது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". தமிழ்நாடு அரசு. 2015.. பார்த்த நாள்: நவம்பர் 3, 2015.
2. ↑  "தமிழக முதலமைச்சர் பற்றிய குறிப்பு". தமிழ்நாடு அரசு.. பார்த்த நாள்: நவம்பர் 3, 2015.
3. ↑  "மாவட்ட ஆட்சியர் தொடர்பு விவரம்". தமிழ்நாடு அரசு.. பார்த்த நாள்: நவம்பர் 3, 2015.
4. ↑  Mandagapattu Population
5. ↑  அருள்மிகு மண்டகப்பட்டு குடைவரைக் திருக்கோயில்
**கிழக்காசிய மக்களின் மரபியல் வரலாறு**  *(genetic history of East Asians)* கிழக்காசியப் பகுதிக்குள் அமைந்த மக்கள்தொகைகளின் மரபியல் கட்டமைப்பைச் சுட்டுகிறது.

பண்டைய சியாங்னூ மக்கள்
----------------------

சியாங்னு மக்கள் துருக்கியர், ஈரானியர், மங்கோலியர், யெனிசீனியர் ஆகிய பல இனக்குழு கலப்புள்ள நாடோடி மக்களின் கூட்டினக்குழுவினர் ஆவர் சீன வரலாற்றுத் தகவல்களின்படி, இந்நாடோடி மக்கள் கிமு மூன்றாம் நூற்றாண்டில் இருந்து கிபி முதல் நூற்றாண்டுவரை கிழக்காசியச் சுதெப்பிப் பகுதியில் வாழ்ந்துவந்துள்ளனர். சீனாவின் இருபத்துநான்கு வரலாற்றுத் தகவலின்படி, கிபி 209 இல் மோது சான்யூ எனும் பெருந்தலைவன் சியாங்னூ அரசமரபைத் தோற்றுவித்துள்ளான்.

பெரும்பான்மையான சியாங்னூ (89%) மரபன் வரிசைகள் ஆசிய ஒருமைப் பண்புக் குழுக்களையும் ஏறத்தாழ 11% சியாங்னூ மரபன் வரிசைகள் ஐரோப்பிய ஒருமைப் பண்புக் குழுக்களையும் சார்ந்துள்ளன.

### தந்தைக் கால்வழிகள்

கடந்த பத்தாண்டுகளாக, சீனத் தொல்லியலாளர்கள் சின்சியாங் அகழாய்வு முடிவுகள் குறித்த பல ஆய்வறிக்கைகளை வெளியிட்டுள்ளனர். இவை சியாங்னூ உயர் அரசுகுலத்தாரின் மரபியலுட்கூறுகளை அறிவிக்கின்றன. குறிப்பாக ஆமி நகரின் அருகே அமைந்த பார்க்கோல் படுகைக்குக் கிழக்காக அமைந்த சின்சியாங்கில் உள்ள ஐகவுலியாங் கல்லறையின் (சியாங்னூ அரசரின் கோடைக்கால அரண்மனையாகக் கருதப்படும் கவுலியாங் கருங்கல் கல்லறை) கற்றூண்கள் மிகவும் அர்வமூட்டுபவை. இந்தக் கற்றூண்கள் ஒன்றில் அகழ்ந்தெடுக்கப்பட்ட 12 ஆண்களது மரபன் பதக்கூறுகளின் முடிவுகளை வகைப்படுத்தியதில் அவற்றில் 6 பேர் ஒருமைப் பண்புக் குழு Q1a\* ( Q1a1-M120 அல்ல, Q1a1b-M25 அல்ல, Q1a2-M3 அல்ல) ஆகவும், 4 பேர் ஒருமைப் பண்புக் குழு Q1b-M378, 2 Q\* ( Q1a அல்ல, Q1b அல்ல: உட்கவைகளைத் தீர்மானிக்க முடியவிலை) ஆகவும் தீர்மானிக்கப்பட்டது.

ஓர் ஆய்வுரையில் (இலிகோங்யீ 2012), சின்சியாங்கில் அமைந்த கிமு இரண்டு அல்லது இரண்டாம் நூற்றாண்டைச் சேர்ந்த ஐகவுலியாங் கல்லறையில் இருந்து எடுத்த ஆண்களது ஒய் குறுமவக மரபன் பதக்கூறுகளை கட்டுரை ஆசிரியர் ஆய்வு செய்துள்ளார். இது சியங்னூ அரசர்களின் கோடைக்கால அரண்மனையாகவும் கருதப்படுகிறது. இக்கல்லறை ஆமி நகரின் அருகே அமைந்த பார்க்கோல் படுகைக்குக் கிழக்காக உள்ளது. இந்தக் களத்தில் அகழ்ந்தெடுக்கப்பட்ட 12 ஆண்களின் ஒய் குறுமவக மரபன் பதக்கூறுகள் Q-MEH2 (Q1a) அல்லது Q-M378 (Q1b) ஒருமைப் பண்புக் குழுவாக அமைந்துள்ளதாகக் காட்டின. Q-M378 ஆண்களில் கல்லறையில் புதைக்கப்பட்ட ஒருபதி பேர் விருந்தோம்பிகளாகவும் மற்ற பாதிபேர் காவு கொடுக்கப்பட்டவர்களாகவும் கருதப்படுகிறது.

மேற்கோள்கள்
-----------

1. ↑  "Xiongnu People". Encyclopædia Britannica இம் மூலத்தில் இருந்து 11 மார்ச் 2020 அன்று. பரணிடப்பட்டது.. .
2. ↑  di Cosmo 2004: 186
3. ↑  "Nuclear and mitochondrial DNA analysis of a 2,000-year-old necropolis in the Egyin Gol Valley of Mongolia". *American Journal of Human Genetics* **73** (2): 247–60. August 2003. doi:10.1086/377005. பப்மெட்:12858290.
4. ↑  Lihongjie, Y-Chromosome Genetic Diversity of the Ancient North Chinese populations, Jilin University-China (2012)

வெளி இணைப்புகள்
---------------